3679 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 290 

7 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής απασχόλησης των υπαλλήλων 
της Υπηρεσίας Επιτρόπου του Ελεγκτικού Συνεδρί¬ 
ου που υπηρετούν στο Υπουργείο Απασχόλησης 


και Κοιν. Προστασίας, κατά το έτος 2005. 1 

Έγκριση υπερωριακής απασχόλησης του Προϊσταμέ¬ 
νου και των υπαλλήλων της Υπηρεσίας Επιτρόπου 
του Ελεγκτικού Συνεδρίου που υπηρετούν στον 

ΟΑΕΔ, για το έτος 2005. 2 

Κανονισμός Εσωτερικής Υπηρεσίας του Εφετείου 

Αθηνών. 3 

Τροποποίηση του Κανονισμού Εσωτερικής Υπηρεσίας 
του Εφετείου Αιγαίου. 4 


ΑΠΟΦΑΣΕΙ Σ 

Αριθ.οικ. 190218 (1) 

Έγκριση υπερωριακής απασχόλησης των υπαλλήλωντης 
Υπηρεσίας Επιτρόπου του Ελεγκτικού Συνεδρίου που 
υπηρετούν στο Υπουργείο Απασχόλησης και Κοιν. 
Προστασίας, κατά το έτος 2005. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α726.7.1985). 

β)Του άρθρου 18παρ. 5του Ν. 2224/1994 «Ρύθμιση θε¬ 
μάτων εργασίας, συνδικαλιστικών δικαιωμάτων κ.λπ.». 

γ) Του ΝΔ 2963/1954 «Περί ιδρύσεως Αυτόνομου Ορ¬ 
γανισμού Εργατικής Κατοικίας» (ΦΕΚ 195/Α71954), όπως 
τροποποιήθηκαν μεταγενέστερα. 

δ) Του Ν. 3205/2003 (ΦΕΚ297/Α") «Μισθολογικές ρυθμί¬ 
σεις λειτουργών και υπαλλήλων του Δημοσίου, ΝΠΔΔ και 
ΟΤΑκ.λπ.». 

2. Το έγγραφο αριθ. 21301/591/28.1.2005του ΟΕΚ. 

3. Την Απόφαση αριθμ. 28/2004 του Πενταμελούς Δικαστι¬ 
κού (Υπηρεσιακού) Συμβουλίου του Ελεγκτικού Συνεδρίου. 

4. Το γεγονός ότι από την απόφαση αυτή προκαλείται 


δαπάνη σε βάρουςτου υπό έγκριση προϋπολογισμού του 
Οργανισμού Εργατικής Κατοικίας οικονομικού έτους 
2005 ύψους 36.000,00 ευρώ περίπου για το τρέχον οικο¬ 
νομικό έτος. 

Η δαπάνη θα καλυφθεί από την πίστωση που έχει εγ¬ 
γράφει στον προϋπολογισμό του Οργανισμού Εργατικής 
Κατοικίας, με τα στοιχεία ΚΑΕ 261, ύψους 3.500.000,00 
ευρώ, αποφασίζουμε: 

1. Διαπιστώνουμε τις επείγουσες υπηρεσιακές ανάγκες 
που επιβάλλουν την υπερωριακή απασχόληση δέκα (10) 
υπαλλήλων που υπηρετούν στην υπηρεσία Επιτρόπου 
του Ελεγκτικού Συνεδρίου στο Υπουργείο Απασχόλησης 
και Κοινωνικής Προστασίας και εγκρίνουμε την υπερω- 
ριακή απασχόληση τους για το έτος 2005 κατά τις απο¬ 
γευματινές ώρες και μέχρι της 22ας νυκτερινής ώρας πέ¬ 
ραν από τις ώρες της υποχρεωτικής απασχόλησης μέχρι 
εξήντα (60) ώρες το μήνα για τον κάθε υπάλληλο. 

2. Υπεύθυνος για την παρακολούθηση και τον έλεγχο 
της πραγματικής υπερωριακής απασχόλησης ορίζεται ο 
Επίτροπος. 

3. Η απόφαση αυτή ισχύει αναδρομικώς ένα (1) μήνα από 
την δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 190340 (2) 

Έγκριση υπερωριακής απασχόλησης του Προϊσταμένου 
και των υπαλλήλων της Υπηρεσίας Επιτρόπου του 
Ελεγκτικού Συνεδρίου που υπηρετούν στον ΟΑΕΔ, για 
το έτος 2005. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α726.7.1985). 

β) Του άρθρου 18παρ.5του Ν. 2224/1994 «Ρύθμιση θε¬ 
μάτων εργασίας συνδικαλιστικών δικαιωμάτων κ.λπ.». 

γ) Του Ν.Δ. 212/1969 «Περί Οργανώσεως και Διοικήσε- 
ωςτου ΟΑΕΔ» (ΦΕΚ 112/Α71969). 

δ) Του Ν. 3205/2003 «Μισθολογικές ρυθμίσεις λειτουρ¬ 
γών και υπαλλήλων του Δημοσίου, ΝΠΔΔ και ΟΤΑ κ.λπ.». 

ε) Του Ν. 2956/2001 «Αναδιάρθρωση του ΟΑΕΔ και άλ¬ 
λες διατάξεις». 

2. Το έγγραφο αριθ. Β126030/7.10.2004 του ΟΑΕΔ. 

3. Την Απόφαση αριθμ. 3486/12.2.2004 του Γενικού 
Γραμματέατου Υπουργείου Δικαιοσύνης. 

4. Το γεγονός ότι από την απόφαση αυτή προκαλείται 
δαπάνη σε βάρος του υπό έγκριση προϋπολογισμού του 
Οργανισμού Απασχόλησης Εργατικού Δυναμικού ύψους 
18.000,00 ευρώ περίπου για το επόμενο οικονομικό έτος. 

Η δαπάνη θα καλυφθεί από την πίστωση που έχει εγ¬ 
γράφει στον προϋπολογισμό του ΟΑΕΔ, οικονομικής χρή¬ 
σης 2005 με τα στοιχεία ΚΑΕ 261, ύψους 15.000.000,00 
ευρώ, αποφασίζουμε: 

1. Διαπιστώνουμε τις επείγουσες υπηρεσιακές ανάγκες 
που επιβάλλουν την υπερωριακή απασχόληση πέντε (5) 
υπαλλήλων που υπηρετούν στην υπηρεσία Επιτρόπου 
του Ελεγκτικού Συνεδρίου στον ΟΑΕΔ και εγκρίνουμε την 
υπερωριακή απασχόληση τους για το έτος 2005 κατά τις 
απογευματινές ώρες και έως της 22ας νυκτερινής ώρας, 
μέχρι εξήντα (60) ώρες το μήνα για κάθε υπάλληλο. 

2. Υπεύθυνος για την παρακολούθηση και τον έλεγχο 
της πραγματικής υπερωριακής απασχόλησης ορίζεται ο 
Επίτροπος του Ελεγκτικού Συνεδρίου. 

3. Η απόφαση αυτή ισχύει αναδρομικώς ένα (1) μήνα από 
την δημοσίευση της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 7336 (3) 

Κανονισμός Εσωτερικής Υπηρεσίας του Εφετείου 
Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του Ν. 1756/1988 εκ νέου με την πα¬ 
ράγραφο 4του άρθρου 3του Ν. 2479/1997, 

β) του άρθρου 25 παρ. 3περ. ατού Ν. 2812/2000 (Α'67), 

γ) του άρθρου 29Ατου Ν. 1558/1985 (Α' 137) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθμ. 13219/8.12.2004 έγγραφο του Εφετεί¬ 
ου Αθηνών. 

4. Το υπ’ αριθμ. 122/9.2.2005 έγγραφο του Αρείου Πά¬ 
γου, αποφασίζουμε: 

Τη δημοσίευση στην Εφημερίδα της Κυβερνήσεως του 
Κανονισμού Εσωτερικής Υπηρεσίας του Εφετείου Αθη¬ 
νών, όπως διαμορφώθηκε με την υπ’ αριθμ. 3/2005 από¬ 
φαση της Ολομέλειας του Αρείου Πάγου μετά από παρα¬ 
πομπή σ’ αυτήντης υπ’ αριθμ. 6/2004 απόφασης της Ολο¬ 
μέλειας του Εφετείου Αθηνών και η οποία έχει ως εξής: 


«ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΕΦΕΤΕΙΟΥ ΑΘΗΝΩΝ 
ΤΜΗΜΑ ΠΡΩΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 

Άρθρο 1 

ΤΜΗΜΑΤΑ ΤΟΥ ΕΦΕΤΕΙΟΥ 

Το Εφετείο Αθηνών λειτουργεί σε δέκα οκτώ (18) πολι¬ 
τικά τμήματα, τα οποία αριθμούνται από 1 έως 18 και ένα 
ποινικό τμήμα με αριθμό 19. 

Άρθρο 2 

ΑΡΜΟΔΙΟΤΗΤΕΣ ΤΩΝ ΤΜΗΜΑΤΩΝ 
Η κατανομή των υποθέσεων στα τμήματα αυτά ορίζεται 
ως εξής: 

1 ο και 2ο 

Στα τμήματα αυτά υπάγονται: 

α) οι υποθέσεις στις οποίες διάδικος είναι το Δημόσιο ή 
οποιοδήποτε νομικό πρόσωπο δημοσίου δικαίου, με εξαί¬ 
ρεση τις διαφορές που απορρέουν από ιδιωτικού δικαίου 
σύμβαση ή σχέση παροχής εξαρτημένης εργασίας καιτις 
διαφορές από αμοιβές για παροχή εργασίας, που εκδικά- 
ζονται κατά τη διαδικασία των άρθρ. 663 επ. και 677 επ. 
του Κώδικα Πολιτικής Δικονομίας, 
β) οι διοικητικές διαφορές και οι δίκες από εκτέλεση που 
επισπεύδεται κατά τη διαδικασία διοικητικής εκτελέσεως, 
εφόσον εξακολουθούν να υπάγονται στη δικαιοδοσία των 
τακτικών πολιτικών δικαστηρίων, 
γ) οι υποθέσεις από αναγκαστικές απαλλοτριώσεις κά¬ 
θε είδους, 

δ) οι υποθέσεις που εισάγονται απευθείας στο Εφετείο 
σε πρώτο βαθμό και αναφέρονται στην εκτέλεση δημο¬ 
σίων, δημοτικών ή κοινοτικών έργων κατά τη σχετική ειδι¬ 
κή νομοθεσία ή στην εκτέλεση έργων άλλων φορέων δη¬ 
μοσίου ή ιδιωτικού δικαίου, εφόσον διέπονται από τη νο¬ 
μοθεσία αυτή, καθώς και οι υποθέσεις που αναφέρονται 
στην ερμηνεία διαθήκης ή άλλης πράξεως με την οποία 
διατίθενται περιουσιακά στοιχεία με κληρονομιά, κληρο¬ 
δοσία ή δωρεά υπέρ του κράτους ή κοινωφελών σκοπών. 

3ο, 4ο και 5ο 

Στα τμήματα αυτά υπάγονται οι εργατικές διαφορές, οι 
διαφορές από αμοιβές για παροχή εργασίας, οι διαφορές 
οι οποίες αναφέρονται στο άρθρ. 16 αρ. 2 έως 8 και 11 του 
Κώδικα Πολιτικής Δικονομίας και δικάζονται κατά τις ειδι¬ 
κές διαδικασίες των άρθρ. 663 επ. και 677 του ίδιου Κώδι¬ 
κα, και όσες διαφορές, οι οποίες σύμφωνα με ειδικούς νό¬ 
μους, δικάζονται κατά τη διαδικασία των άρθρων 663 επ. 
ΚΠολΔ, όπως η αγωγή ακύρωσης διαιτητικής απόφασης, 
οι διαφορές που αναφέρονται στο Ν. 2472/1997 κ.α. 

6ο και 7ο 

Στα τμήματα αυτά υπάγονται: α) οι διαφορές που απορ¬ 
ρέουν από μίσθωση και αναφέρονται στην παράδοση ή 
απόδοση της χρήσεως του μισθίου, 
β) οι διαφορές μεταξύ ιδιοκτητών ορόφων ή διαμερι¬ 
σμάτων απάτη σχέση της οροφοκτησίας καθώς και οι δια¬ 
φορές μεταξύ των διαχειριστών ιδιοκτησίας κατ? ορό¬ 
φους και ιδιοκτητών ορόφων ή διαμερισμάτων και γ) κάθε 
άλλη διαφορά, η οποία δικάζεται κατά την ειδική διαδικα¬ 
σία των άρθρ. 648 επ. του Κώδικα Πολιτικής Δικονομίας. 

8ο 

Στο τμήμα αυτό υπάγονται οι υποθέσεις εμπραγμάτου και 
κληρονομικού δικαίου και οι διαφορές από την εκτέλεση. 

9ο 

Στο τμήμα αυτό υπάγονται αποκλειστικά οι υποθέσεις 
οικογενειακού δικαίου (άρθρ. 48 παρ. 1 Ν. 2447/1996). 

10ο, 11ο και 12ο 

Στα τμήματα αυτά υπάγονται οι διαφορές για ζημίες 
από αυτοκίνητο καθώς και από τη σύμβαση ασφάλισής 
του, οι οποίες αναφέρονται στο άρθρο 681 Ατού Κώδικα 
Πολιτικής Δικονομίας και δικάζονται κατά τη διαδικασία 
που ορίζεται σε αυτό. 

13ο, 14ο, 15ο και 16ο 

Στα τμήματα αυτά υπάγονται οι υποθέσεις ενοχικού και 
εμπορικού δικαίου, οι υποθέσεις ή διαφορές που ανάγο¬ 
νται στην προσωπική ή αστική κατάσταση φυσικών ή νο¬ 
μικών προσώπων ή στην εφαρμογή του σωματειακού δι¬ 
καίου, καθώς και κάθε άλλη διαφορά που δεν υπάγεται 
στα λοιπά τμήματα. 

17ο 

Στο τμήμα αυτό υπάγονται υποθέσεις κοινοτικών σημά¬ 
των και υποθέσεις που αναφέρονται σε διπλώματα ευρεσι¬ 
τεχνίας, πιστοποιητικά υποδείγματος χρησιμότητας, μετα- 
φοράτεχνολογίας, τοπογραφίες προϊόντων ημιαγωγών και 
συμπληρωματικά πιστοποιητικά προστασίας, βιομηχανικά 
σχέδια και υποδείγματα και οι υποθέσεις εφευρέσεων που 
υπάγονται στη δικαιοδοσία των πολιτικών δικαστηρίων. Στο 
ίδιο τμήμα μπορεί να υπαχθούν και άλλες υποθέσεις του 
εμπορικού δικαίου αν κατά την κρίση του Τριμελούς Συμ¬ 
βουλίου Διεύθυνσηςτου Εφετείου επιβάλλεται από τις υπη¬ 
ρεσιακές ανάγκες (άρθρα6έως 11 του Ν. 2943/2001). 

18ο 

Στο τμήμα αυτό υπάγονται υποθέσεις πνευ ματικής ιδιο¬ 
κτησίας (άρθρο 3 παρ. 26α και β Ν. 2479/1997). 

19ο 

Στο τμήμα αυτό υπάγονται οι υποθέσεις της αρμοδιό¬ 
τητας του Συμβουλίου Εφετών σύμφωνα με τις διατάξεις 
του Κώδικα Ποινικής Δικονομίας και γενικά της ποινικής 
δικονομικής νομοθεσίας. 

Άρθρο 3 

Τα παραπάνω τμήματα (Ιο έως και 18ο) λειτουργούν σε 
συνθέσεις (κλιμάκια). Τον αριθμό των συνθέσεων ορίζει το 
Τριμελές Συμβούλιο Διεύθυνσηςτου Εφετείου αναλόγως με 
τον αριθμό των υποθέσεων καιτων δικαστώνπου υπηρετούν 
στο Εφετείο. Η κατανομή των υποθέσεων στις επί μέρους 
συνθέσεις γίνεται συμμέτρως, ώστε σε κάθε δικαστή που 
υπηρετεί στα τμήματα αυτά να αναλογεί ίσος αριθμός υπο¬ 
θέσεων. Οι συνθέσεις κάθε πολιτικού τμήματος εναλλάσσο¬ 
νται κατά την εκδίκαση των υποθέσεων στις καθορισμένες 
δικασίμους κατά τη φορά των δεικτώντου ωρολογίου. 

Άρθρο 4 

Οι Δικαστές τοποθετούνται στα Πολιτικά Τμήματα από 
το Τριμελές Συμβούλιο Διεύθυνσηςτου Εφετείου και υπη¬ 
ρετούν σε αυτά τουλάχιστον δύο (2) έτη. 

Το Τριμελές Συμβούλιο Διεύθυνσης του Εφετείου μπο¬ 
ρεί με πράξη του να αυξομειώνει τον αριθμό των δικαστών 
που υπηρετούν στα τμήματα και να μετακινεί αυτούς από 
ένα τμήμα σε άλλο κατά τη διάρκεια του δικαστικού 
έτους, εφόσον το επιβάλλουν ειδικές υπηρεσιακές ανά¬ 
γκες. Αν ματαιωθεί πολιτική δικάσιμος ή όταν προκύπτει 
σημαντική διαφορά ως προς τον αριθμό των συζητουμέ- 
νων υποθέσεων μεταξύ των συνθέσεων του ίδιου τμήμα¬ 
τος ή μεταξύ τμημάτων του ίδιου αντικειμένου, το Τριμε¬ 
λές Συμβούλιο λαμβάνει τα ενδεικνυόμενα μέτρα για τη 
σύμμετρη κατανομή των συζητουμένων υποθέσεων. 

Άρθρο 5 

ΕΙΔΙΚΕΣ ΡΥΘΜΙΣΕΙΣ ΤΩΝ ΠΟΆΙΤΙΚΩΝ ΤΜΗΜΑΤΩΝ 

1. Υποθέσεις που είναι συναφείς αλλά ανήκουν σε δια¬ 


φορετικά τμήματα εγγράφονται στο πινάκιο του τμήμα¬ 
τος στο οποίο υπάγεται η κυρία υπόθεση ή στο πινάκιο 
ενός από τα τμήματα αυτά. Αν μία από τις συναφείς υπο¬ 
θέσεις έχει εγγράφει ήδη στο πινάκιο τμήματος, στο πι¬ 
νάκιο αυτό εγγράφονται και οι λοιπές συναφείς. 

2. Η μετά από αναβολή συζήτηση γίνεται ενώπιον του 
ίδιου τμήματος που αποφάσισε την αναβολή, εκτός αν η 
αναβολή αποφασίσθηκε για συνεκδίκαση με άλλη συνα¬ 
φή υπόθεση ή διαφορά που είναι εγγεγραμμένη στο πινά¬ 
κιο άλλου τμήματος. 

3. Αν εκδοθεί οποιαδήποτε παρεμπίπτουσα απόφαση, η 
υπόθεση εγγράφεται για να συζητηθεί περαιτέρω στο 
τμήμα που είχε εκδώσει την απόφαση αυτή. Αν έχει δια- 
ταχθεί αυτοπρόσωπη εμφάνιση των διαδίκων ή επανάλη¬ 
ψη της συζητήσεως (άρθρ. 245, 254 ΚΠολΔ), η υπόθεση 
ανατίθεται από τον Πρόεδρο στον ίδιο εισηγητή, έστω και 
αν αυτός υπηρετεί σε άλλο τμήμα. Σε περίπτωση μεταθέ- 
σεως, παραιτήσεως, συνταξιοδοτήσεως, θανάτου ή υπη¬ 
ρεσίας του Εισηγητή, μετά από την κλήρωση, στο Τμήμα 
Βουλευμάτων, η υπόθεση ανατίθεται από τον Πρόεδρο 
της Σύνθεσης σε Εφέτη Εισηγητή της ίδιας Σύνθεσης. 
Ανακοπές ερημοδικίας δικάζονται από το τμήμα που έχει 
εκδώσει την ανακοπτόμενη απόφαση. 

4. Κάθε αμφισβήτηση σχετικά με την υπαγωγή διαφο¬ 
ράς ή υποθέσεως σε ορισμένο τμήμα επιλύεται, πριν από 
την εγγραφή της στο πινάκιο ορισμένου τμήματος, από 
τον Πρόεδρο του Τριμελούς Συμβουλίου Διεύθυνσης του 
Εφετείου. 

5. Εάν εγγράφει υπόθεση σε τμήμα διαφορετικό από 
εκείνο στο οποίο υπάγεται, το δικαστήριο τη δικάζει, 
εκτός αν πρόκειται για υπόθεση του οικογενειακού δικαί¬ 
ου ή δικαίου της πνευματικής ιδιοκτησίας ή αφορά υπό¬ 
θεση κοινοτικού σήματος. Στις περιπτώσεις αυτές η υπό¬ 
θεση παραπέμπεται στο οικείο τμήμα. 

6. Υποθέσεις που επανασυζητούνται κατά νόμο (άρθρ. 
307 ΚΠολΔ) προσδιορίζονται και εκδικάζονται από το τμή¬ 
μα που είχε διατάξει την επανασυζήτηση. 

Άρθρο 6 

Οιτακτικέςδικάσιμοιτωνπολιτικώντμημάτων ορίζονται 
για κάθε τμήμα σε δεκαπέντε (15) για ολόκληρο το δικα¬ 
στικό έτος και μέχρι δύο (2) κατά μήνα. 

Άρθρο 7 

ΗΜΕΡΕΣ ΣΥΝΕΔΡΙΑΣΕΩΣ ΠΟΛΙΤΙΚΩΝ ΤΜΗΜΑΤΩΝ 
1. Οιημέρεςτωντακτικώνδικασίμωντωνπολιτικώντμη- 
μάτων ορίζονται ως εξής: 

α) του 1ου και 2ου τμήματος ημέρα Τρίτη, κάθε δεύτε¬ 
ρη εβδομάδα κατ’ εναλλαγή. 

β) Του 3ου, 4ου και 5ου τμήματος, ημέρα Τρίτη, κάθε 
δεύτερη εβδομάδα κατ’ εναλλαγή, τη μία εβδομάδα τα 
δύο και την επόμενη το ένα. 

γ) Του 6ου και 7ου τμήματος ημέρα Τρίτη, κάθε δεύτε¬ 
ρη εβδομάδα κατ’ εναλλαγή. 

δ) Του 8ου και 9ου τμήματος ημέρα Πέμπτη, κάθε δεύ¬ 
τερη εβδομάδα κατ’ εναλλαγή. 

ε) Του 10ου, 11 ου και 12ου τμήματος ημέρα Πέμπτη, κά¬ 
θε δεύτερη εβδομάδα κατ’ εναλλαγή, τη μία εβδομάδα τα 
δύο και την επόμενη το ένα. 

στ) Του 13ου, Μου, 15ου, 16ου και 18ου τμήματος ημέ¬ 
ρα Πέμπτη, κάθε δεύτερη εβδομάδα κατ’ εναλλαγή, τη 
μία εβδομάδα τα τρία και την επόμενη τα δύο. 

ζ) Του 17ου τμήματος κάθε δεύτερη Πέμπτη εφόσον 
υπάρχουν εγγεγραμμένες υποθέσεις, 
η) Της μεταβατικής έδρας του Δικαστηρίου στη Χαλκί- 

δα (Π, Δ/γμα 110/2001 ΦΕΚ 184/2001) την πρώτη εργάσι¬ 
μη Τρίτη κάθε μήνα. Στη δικάσιμο αυτή μετέχουν δικα¬ 
στές που ορίζονται κάθε φορά από το Τριμελές Συμβού¬ 
λιο Διεύθυνσης του Εφετείου Αθηνών. 

2. Τα παραπάνω τμήματα συνεδριάζουν τακτικά: 
α) Από την πρώτη Τρίτη μετά τη 15η Σεπτεμβρίου έως 
και τη δεύτερη Πέμπτη του Δεκεμβρίου του ίδιου έτους. 

β) Από την πρώτη Τρίτη μετά την 6η Ιανουάριου έως και 
την τελευταία Πέμπτη πριν από τη Μεγάλη Εβδομάδα. 

γ) Από την πρώτη Τρίτη μετά την εβδομάδα της Διακαι- 
νησίμου έως και την πρώτη Πέμπτη του Ιουνίου. 

Άρθρο 8 

ΑΡΙΘΜΟΣ ΕΓΓΡΑΦΟΜΕΝΩΝ 
ΠΡΟΣ ΣΥΖΗΤΗΣΗ ΥΠΟΘΕΣΕΩΝ 
Για κάθε πολιτική δικάσιμο εγγράφονται στα αντίστοιχα 
πινάκια των πολιτικών τμημάτων έως οκτώ (8) υποθέσεις 
για κάθε δικαστή που υπηρετεί στο τμήμα. Υποθέσεις που 
εγγράφονται στα πινάκια καθ’ υπέρβαση του αριθμού θα 
αναβάλλονται σε μεταγενέστερη δικάσιμο. 

Άρθρο 9 

Κατά το διάστημα των δικαστικών διακοπών ορίζονται 3 
δικάσιμοι πολιτικών υποθέσεων, ανά μία στις περιόδους 
από 1 έως 15 Ιουλίου, 16 έως 31 Ιουλίου και 1 έως 15 Σε¬ 
πτεμβρίου. Για κάθε δικάσιμο εγγράφονται προς συζήτη¬ 
ση έως δύο (2) υποθέσεις για κάθε δικαστή που υπηρετεί 
στο αντίστοιχο τμήμα. Όσοι προεδρεύουν στις συνθέσεις 
των ποινικών δικαστηρίων στα τμήματα των δικαστικών 
διακοπών δεν θα μετέχουν στις πολιτικές συνεδριάσεις. 
Όσοι υπηρετούν στα τμήματα Βουλευμάτων δεν θα μετέ¬ 
χουν στις Πολιτικές και Ποινικές συνεδριάσεις. 

Άρθρο 10 

ΠΟΙΝΙΚΕΣ ΔΙΚΑΣΙΜΟΙ 

1. Οι ποινικές δικάσιμοι ορίζονται μέσα στις περιόδους 
από 16 Σεπτεμβρίου έως και 20 Δεκεμβρίου και από 7 Ια¬ 
νουάριου έως και 30 Ιουνίου κάθε έτους, με εξαίρεση τις 
ημέρες της Μεγάλης Εβδομάδας, της Εβδομάδας της 
Διακαινησίμου και τις νόμιμες αργίες, ως εξής: 

α) Του Τριμελούς Εφετείου Πλημμελημάτων κάθε Δευ¬ 
τέρα και Τετάρτη σε πέντε (5) συνθέσεις πλην της τελευ¬ 
ταίας Δευτέρας και Τετάρτης του μήνα που ορίζονται σε 
έξι (6) και κάθε Παρασκευή σε έξι (6) συνθέσεις. Επίσης 
την πρώτη δικάσιμο μετά τις 10 του μήνα ορίζεται μία σύν¬ 
θεση για την κλήρωση των ποινικών συνθέσεων. 

β) Του Τριμελούς Εφετείου Κακουργημάτων κάθε Δευ¬ 
τέρα δύο (2) συνθέσεις, κάθε Παρασκευή σε 2 συνθέσεις 
και κάθε Τετάρτη μία (1) σύνθεση, εκτός από την πρώτη 
και την τρίτη Τετάρτη που ορίζονται σε δύο (2) συνθέσεις. 

γ) Του Πενταμελούς Εφετείου κάθε πρώτη και τρίτη Δευ¬ 
τέρα σετρεις (3) συνθέσεις (συμπεριλαμβανομένου του Πε¬ 
νταμελούς αναστολών) κάθε Τετάρτη σε δύο συνθέσεις, 
εκτός της πρώτης Τετάρτη που ορίζονται τρεις (3) συνθέ¬ 
σεις (συμπεριλαμβανομένου και του Πενταμελούς Αναστο¬ 
λών) , κάθε πρώτη Παρασκευή σε τρεις (3) συνθέσεις και κά¬ 
θε τρίτη Παρασκευή του μήνα σε δύο (2) συνθέσεις. 

δ) Του Μικτού Ορκωτού Εφετείου κάθε Δευτέρα σε δύο 
(2) συνθέσεις, κάθε Τετάρτη σε μία (1) σύνθεση, πλην της 
πρώτης Τετάρτης κάθε μήνα που ορίζονται δύο (2) συν¬ 
θέσεις και κάθε πρώτη, δεύτερη και τρίτη Παρασκευή κά¬ 
θε μήνα σε μία (1) σύνθεση. 

ε) Του Εφετείου Ανηλίκων κάθε πρώτη εργάσιμη Τρίτη 
του μήνα, ανά δίμηνο, σε μία σύνθεση, από το μήνα Οκτώ¬ 
βριο και εφεξής. 


στ) Του μεταβατικού Εφετείου Χαλκίδας κάθε πρώτη 
εργάσιμη Τρίτη και τρίτη εργάσιμη Τρίτη του μήνα, όπως 
έχει ορισθεί με Νόμο. 

Άρθρο 11 

ΠΟΙΝΙΚΕΣ ΔΙΚΑΣΙΜΟΙ ΤΜΗΜΑΤΟΣ ΔΙΑΚΟΠΩΝ 

Κατά το διάστη μα των δικαστικών διακοπών οι ποινικές 
δικάσιμοι ορίζονται μέσα στις παρακάτω περιόδους ως 
εξής: 

α) Από 1 έως 15 Ιουλίου, δύο συνθέσεις Τριμελούς Εφε¬ 
τείου Πλημμελημάτων κάθε Δευτέρα, Τετάρτη και Παρα¬ 
σκευή και μία (1) σύνθεση μετά τις 10 του μήνα για την κλή¬ 
ρωση. Μία σύνθεση Τριμελούς Εφετείου Κακουργημάτων 
την πρώτη και δεύτερη Παρασκευή. Μία (1) σύνθεση Πε¬ 
νταμελούς Εφετείου την πρώτη και δεύτερη Τετάρτη και 
μία (1) σύνθεση Πενταμελούς Αναστολών την πρώτη Δευ¬ 
τέρα. Δύο (2) συνθέσεις του Μικτού Ορκωτού Εφετείου. 

β) Από 16 έως 31 Ιουλίου μία (1) σύνθεση Τριμελούς 
Εφετείου Πλημμελημάτων κάθε Δευτέρα, Τετάρτη και 
Παρασκευή, μία (1) σύνθεση Τριμελούς Εφετείου Κα¬ 
κουργημάτων την πρώτη Δευτέρα και την πρώτη Παρα¬ 
σκευή. Μία (1) σύνθεση Πενταμελούς Εφετείου κάθε Τε¬ 
τάρτη και μία (1) σύνθεση Πενταμελούς Αναστολών την 
πρώτη Δευτέρα. 

γ) Από 1 έως 15 Σεπτεμβρίου δύο (2) συνθέσεις Τριμελούς 
Εφετείου Πλημμελημάτων κάθε Δευτέρα, Τετάρτη και Πα¬ 
ρασκευή και μία (1) σύνθεση μετά τις 10 του μήνα για την 
κλήρωση. Μία (1) σύνθεση Τριμελούς Εφετείου Κακουργη¬ 
μάτων κάθε Δευτέρα και Παρασκευή. Μία (1) σύνθεση Πε¬ 
νταμελούς Εφετείου κάθε πρώτη και δεύτερη Τετάρτη και 
μία (1) σύνθεση του Πενταμελούς Εφετείου Αναστολών κά¬ 
θε πρώτη και Τρίτη Δευτέρα. Μία (1) σύνθεση Μικτού Ορ¬ 
κωτού Εφετείου κάθε πρώτη και δεύτερη Δευτέρα. 

Άρθρο 12 

Ο αριθμός των ποινικών υποθέσεων που θα προσδιορί¬ 
ζονται σε κάθε ποινικό Δικαστήριο για τις προβλεπόμενες 
παραπάνω δικασίμους, ορίζεται ως εξής: 

Στο ΠΕΝΤΑΜΕΛΕΣ ΕΦΕΤΕΙΟ θα προσδιορίζονται μέχρι 
οκτώ (8) υποθέσεις ουσίας και στο Πενταμελές Εφετείο 
Αναστολών μέχρι τριάντα (30) αιτήσεις. 

Στο Μ.Ο. ΕΦΕΤΕΙΟ θα προσδιορίζεται μία (1) υπόθεση 
ουσίας. 

Στο ΤΡΙΜΕΛΕΣ ΕΦΕΤΕΙΟ ΚΑΚΟΥΡΓΗΜΑΤΩΝ θα προσ¬ 
διορίζονται μέχρι οκτώ (8) υποθέσεις ουσίας. 

Στο Β'ΤΡΙΜΕΛΕΣ ΕΦΕΤΕΙΟ ΚΑΚΟΥΡΓΗΜΑΤΩΝ με υπο¬ 
θέσεις μόνο ναρκωτικών θα προσδιορίζονται μέχρι δεκα¬ 
πέντε (15) υποθέσεις ουσίας. 

Στο ΤΡΙΜΕΛΕΣ ΕΦΕΤΕΙΟ ΠΛΗΜΜΕΛΗΜΑΤΩΝ θαπροσ- 
διορίζονται μέχρι δεκαπέντε (15) υποθέσεις ουσίας. 

Στο ΤΡΙΜΕΛΕΣ ΕΦΕΤΕΙΟ ΑΝΗΛΙΚΩΝ θα προσδιορίζο¬ 
νται μέχρι δεκαέξι (16) υποθέσεις ουσίας. 

Στο ΜΕΤΑΒΑΤΙΚΟ ΕΦΕΤΕΙΟ ΧΑΛΚΙΔΑΣ (ΚΑΚΟΥΡΓΗ¬ 
ΜΑΤΩΝ ΚΑΙ ΠΛΗΜΜΕΛΗΜΑΤΩΝ) θα προσδιορίζονται μέ¬ 
χρι δεκαπέντε (15) το πολύ υποθέσεις ουσίας (10 πλημ¬ 
μελημάτων και 5 κακουργημάτων). 

Τ ο Δικαστήριο απέχει από την εκδίκαση των υποθέσεων 
που έχουν προσδιορισθεί πέραν του αριθμού που ορίζεται 
για κάθε Δικαστήριο. Με απόφασή του όμως, που απαγ¬ 
γέλλεται στην αρχή της συνεδρίασης, μπορεί, σύμφωνα 
με το άρθρο 374 παρ. 3 του ΚΠΔ, να αλλάξει τη σειρά των 
υποθέσεων στο έκθεμα και στη θέση της τελευταίας ή των 
τελευταίων από τον αριθμό εκείνων που πρέπει, σύμφωνα 
με τα παραπάνω, να εκδικάσει, να τοποθετήσει έκτων υπε- 

ράριθμων εκείνες των οποίων επίκειται παραγραφή, κα¬ 
θώς και εκείνες στις οποίες κρατείται ο κατηγορούμενος 
για τη δικαζόμενη υπόθεση ή εκείνες με μεγάλο αριθμό 
διαδίκων, μαρτύρων, δικηγόρων κ.λπ. 

Άρθρο 13 

ΚΛΗΡΩΣΗ ΣΥΝΘΕΣΕΩΝ ΤΩΝ ΠΟΙΝΙΚΩΝ ΔΙΚΑΣΤΗΡΙΩΝ 

Οι λεπτομέρειες της διαδικασίας της κλήρωσης για την 
κατάρτιση των συνθέσεωντων ΠοινικώνΔικαστηρίωντου 
Εφετείου Αθηνών και των μελών του Ποινικού Τμήματος 
του Εφετείου (Τμήμα Βουλευμάτων) καθορίζονται όπως ο 
νόμος ορίζει. 

Άρθρο 14 

ΩΡΕΣ ΣΥΝΕΔΡΙΑΣΕΩΝ 

1. Οι συνεδριάσεις των πολιτικών τμημάτων αρχίζουν 
την ενδεκάτη (11.00 π.μ.) ώρα. 

2. Οι ποινικές συνεδριάσεις αρχίζουν την ενάτη (09.00 
π.μ.) ώρα, εκτός από τις συνεδριάσεις του Τριμελούς Εφε¬ 
τείου Ανηλίκων, που αρχίζουντην δεκάτη (10.00 π.μ.) ώρα. 

Άρθρο 15 

1. Ιδρύεται Γραφείο Έρευνας και Νομολογίας που διευ¬ 
θύνεται από Τριμελή Επιτροπή. Στην Επιτροπή μετέχουν 
ένας Πρόεδρος Εφετών ως πρόεδρος και δύο εφέτες ως 
μέλη που ορίζονται με τους αναπληρωτές τους από το 
Τριμελές Συμβούλιο Διεύθυνσηςτου Εφετείου. Η Επιτρο¬ 
πή παρακολουθεί τη νομοθεσία και τη νομολογία και επι¬ 
λέγει από μεν τη νομοθεσία τα τμήματα των νόμων ή των 
κανονιστικών πράξεων (Υπουργικές Αποφάσεις κ.λπ.) 
που κρίνει ότι έχουν ενδιαφέρον για τους δικαστές γενι¬ 
κότερα, από δε τη νομολογία τις αποφάσεις, κυρίως των 
ανωτάτων δικαστηρίων, που παρουσιάζουν γενικότερο 
νομικό ενδιαφέρον. Τέλος, καταρτίζει δελτίο στο οποίο 
καταχωρίζονται σε περίληψη τα αντίστοιχα κείμενα και τα 
στοιχεία δημοσίευσής τους. Τα δελτία αυτά με ευθύνη 
του Τριμελούς Συμβουλίου αναπαράγονται και διανέμο¬ 
νται στους δικαστές του Εφετείου. 

2. Για την ενότητα της νομολογίας μεταξύ των πολιτικών 
τμημάτωντου Εφετείου που έχουντο ίδιο αντικείμενο υπο¬ 
θέσεων (Δημοσίου, Εργατικού, Μισθώσεων κλπ) ορίζεται 
ένας εφέτης από κάθε κλιμάκιο του ευρύτερου τμήματος, 
ο οποίος θα μετέχει σε κοινή διάσκεψη με τους εφέτες των 
άλλων κλιμακίων. Στη διάσκεψη αυτή, την οποία, θα ορίζει, 
θα οργανώνει και θα διευθύνει ο οριζόμενος κάθε φορά 
από το Τριμελές Συμβούλιο Πρόεδρος Εφετών, θα συζη- 
τούνται κοινά νομικά θέματα που απασχολούν τα τμήματα 
και θα ανταλλάσσονται απόψεις για την κατά το δυνατόν 
κοινή αντιμετώπισή τους από όλα τα τμήματα. Αν κριθεί 
αναγκαίο μπορεί να συντάσσεται και δελτίο με περιληπτι¬ 
κή αναφορά των θεμάτων και των λύσεων που προτάθη- 
καν, το οποίο θα διανέμεται στους λοιπούς δικαστές. 

Άρθρο 16 

Με απόφαση της Ολομέλειας ορίζεται Τριμελής Επι¬ 
τροπή αποτελούμενη από ένα Πρόεδρο Εφετών και δύο 
Εφέτες η οποία θα διαχειρίζεται τα χρηματικά ποσά που 
περιέρχονται στο Εφετείο. 

Άρθρο 17 

ΟΛΟΜΕΛΕΙΑ ΕΦΕΤΕΙΟΥ 

Η Ολομέλεια του Εφετείου Αθηνών αποτελείται από 
τους Προέδρους Εφετών και Εφέτες που υπηρετούν στο 
Εφετείο Αθηνών. Η Ολομέλεια συγκαλείται σύμφωνα με 
το άρθρο 14 του Ν. 1756/1988 (Κώδικας Οργανισμού Δι¬ 
καστηρίων και Κατάστασης Δικαστικών Λειτουργών). Οι 


Δικαστές καλούνται με ατομική πρόσκληση του Προέ¬ 
δρου του Τριμελούς Συμβουλίου και με γνωστοποίηση 
που αναρτάται στον πίνακα των ανακοινώσεων της αίθου¬ 
σας δικαστών πέντε τουλάχιστον ημέρες πριν από τη συ¬ 
νεδρίαση και περιέχει τα θέματα που θα συζητηθούν. Ο 
Διευθύνωντην Εισαγγελία Εφετών Αθηνών προσκαλείται 
στην Ολομέλεια με ατομική πρόσκληση πριν από την ίδια 
προθεσμία, παρίσταται δε κατά τη συνεδρίαση και αφού 
εκφράσει τη γνώμη του αποχωρεί. 

ΤΜΗΜΑ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΓΡΑΜΜΑΤΕΙΑΣ 
Άρθρο 18 

Η Γραμματεία του Εφετείου έχει εκατόν πενήντα πέντε 
(155) οργανικές θέσεις υπαλλήλων, είκοσι (20) οργανικές 
θέσεις δακτυλογράφων, σαράντα (40) οργανικές θέσεις 
επιμελητών, μία (1) οργανική θέση Φύλακα και δύο (2) 
αποσπασμένους υπάλληλους του ΤΑΧΔΙΚ και λειτουργεί 
με Προϊστάμενο Διεύθυνσης Γραμματείας σε δεκατρία 
(13) τμήματα. 

Ο Προϊστάμενος Διεύθυνσης της Γραμματείας του Δικα¬ 
στηρίου διευθύνει τις υπηρεσίες της Γ ραμματείας, δίνειτις 
αναγκαίες οδηγίες στο προσωπικό της Γ ραμματείας για 
την εύρυθμη και αποτελεσματική λειτουργία της, πάντοτε 
υπό την καθοδήγηση και σύμφωνη γνώμη του Προέδρου 
και των μελών του Τριμελούς Συμβουλίου Διεύθυνσηςτου 
Εφετείου. Μετέχει στη συνεδρίαση του δικαστικού Συμ¬ 
βουλίου και της Ολομέλειας του Δικαστηρίου, εκτός εάν ο 
νόμος ορίζει διαφορετικά (άρθρο 10 παρ. 3 Ν. 1756/1988). 
Υποβάλλει έγγραφες προτάσεις για θέματα που σχετίζο¬ 
νται με τον κανονισμό και τις αναπτύσσει στη συνεδρίαση 
της Ολομέλειας. Είναι υπεύθυνος για την ευπρέπεια του 
κτιρίου καθώς και για τη φύλαξη των επίπλων και σκευών 
του δικαστηρίου. Εισηγείται στο Τριμελές Συμβούλιο Διεύ¬ 
θυνσης τηντοποθέτηση και μετακίνησητων Προϊσταμένων 
των Τμημάτων και των δικαστικών υπαλλήλων. 

Στον προϊστάμενο της Διεύθυνσης ανήκει ο έλεγχος των 
δελτίων καθημερινής παρουσίας των δικαστικών υπαλλή¬ 
λων και του βοηθητικού προσωπικού του Εφετείου. 

Επίσης στον Προϊστάμενο Διεύθυνσης της Γ ραμματεί¬ 
ας του Εφετείου Αθηνών, υπάγονται και οι Επιμελητές Δι¬ 
καστηρίων, τους οποίους χρησιμοποιεί ανάλογα με τις 
ανάγκες της Υπηρεσίας στα Τμήματα. 

Τα Τμήματα της Γ ραμματείας του Δικαστηρίου, πολιτι¬ 
κά και ποινικά είναι δεκατρία (13): 

Ιο ΤΜΗΜΑ ΔΙΟΙΚΗΤΙΚΟ 

Στο τμήμα αυτό υπάγεται η διεκπεραίωση της διοικητικής 
υπηρεσίας της Γ ραμματείας, η τήρηση γενικού και εμπι- 
στευτικού πρωτοκόλλου εισερχομένων και εξερχομένων 
εγγράφων. Η τήρηση μητρώου υπαλλήλων, η τήρηση και 
ενημέρωση ατομικών φακέλων υπαλλήλων, δακτυλογρά- 
φων, επιμελητών, καθαριστριών και φυλάκων. Η τήρηση βι¬ 
βλίων κανονικών, αναρρωτικών, εκπαιδευτικών αδειών και 
αδειών χωρίς αποδοχές δικαστών και υπαλλήλων, η σύντα¬ 
ξη εγγράφων που αφορούν τις άδειες αυτές, η αποστολή 
τους και η τήρηση εν γένει της όλης διαδικασίας για τη γνω¬ 
στοποίηση της χορηγήσεως των αδειών αυτών στους εν¬ 
διαφερομένους και στο Υπουργείο Δικαιοσύνης. Η τήρηση 
βιβλίου και η σύνταξη εκθέσεων εμφανίσεως και αναχωρή- 
σεως δικαστών και υπαλλήλων. Η διεκπεραίωση της αλλη¬ 
λογραφίας, η καθαρογραφή κάθε φύσεως εγγράφων και 
πράξεων και αποφάσεων του Τριμελούς Συμβουλίου Διεύ¬ 
θυνσηςτου Εφετείου Αθηνών και των αποφάσεων της Ολο¬ 
μέλειας. Η διεκπεραίωση των διατυπώσεων του ορισμού δι- 

καστώνγιατη συμμετοχή τους σε κάθε φύσεως Συμβούλια 
και Επιτροπές. Η διεκπεραίωση των εργασιών που απαιτού¬ 
νται για τη συγκρότηση των ποινικών δικαστηρίων, καθώς 
και η σύνταξη και παράδοση σημειωμάτων υπηρεσίας 
στους δικαστές και για την αναπλήρωση ή την αντικατά¬ 
στασή τους, η σύνταξη και διεκπεραίωση κάθε εγγράφου 
σχετικού με την αναχώρηση για εκτός έδρας υπηρεσία δι¬ 
καστών και την επάνοδό τους. Η φροντίδα και φύλαξη των 
θυρίδων των δικαστών και η τοποθέτηση σ’ αυτές των κάθε 
φύσεως υπηρεσιακών εγγράφων. Η μέριμνα για την καλή 
λειτουργία των φωτοτυπικών μηχανημάτων, η έκδοση κάθε 
φύσεως φωτοαντιγράφων. Η οργάνωση της βιβλιοθήκης, η 
εξυπηρέτηση των δικαστών για την ανάγνωση και το δανει¬ 
σμό βιβλίων και η μέριμνα για τη βιβλιοδέτηση των νομικών 
περιοδικών. Η κοινοποίηση χρονοεπιδομάτων, εγγράφων, 
προαγωγών κλπ. δικαστών, υπαλλήλων και βοηθητικού 
προσωπικού και η αποστολή βιογραφικών σημειωμάτων 
των δικαστών στον Επιθεωρητή-Αρεοπαγίτη. Επίσης στο 
τμήμα αυτό υπάγεται η διαχείριση του Εφετείου σε σχέση 
με την αγορά και διάθεση γραφική ύλης, επίπλων και σκευ¬ 
ών, η διεκπεραίωση της εργασίας για τη συγκρότηση των 
σχετικών Επιτροπών διενέργειας διαγωνισμών και προμη¬ 
θειών και η τήρηση των σχετικών βιβλίων. Επίσης η μέριμνα 
για την καλή λειτουργία των ηλεκτρολογικών, μηχανολογι¬ 
κών, υδραυλικών εγκαταστάσεων του κτιρίου, καθώς και 
για τη συντήρηση και καθαριότητά του, με επίβλεψη του συ¬ 
νεργείου καθαριότητας, καθώς και του προσωπικού καθα¬ 
ριότητας που υπάγεται στο Δημόσιο. Στο Τμήμα αυτό θα 
υπηρετούν δέκα (10) δικαστικοί υπάλληλοι. 

2ο ΤΜΗΜΑ ΠΕΙΘΑΡΧΙΚΟΥ ΚΑΙ ΣΥΜΒΟΥΛΙΩΝ 
Στο τμήμα αυτό υπάγεται η διεκπεραίωση όλων των ερ¬ 
γασιών που σχετίζονται με την άσκηση των πειθαρχικών 
αγωγών κατά δικαστικών λειτουργών και δικαστικών 
υπαλλήλων, υποθηκοφυλάκων, συμβολαιογράφων και δι¬ 
καστικών επιμελητών και την εκδίκαση αυτών από τα αρ¬ 
μόδια κατά το νόμο πειθαρχικά συμβούλια. Επίσης οι ερ¬ 
γασίες λειτουργίας των υπηρεσιακών συμβουλίων που 
αφορούν χορήγηση μισθολογικών κλιμακίων, μεταθέ¬ 
σεις, αποσπάσεις, άδειες κλπ. σε δικαστικούς υπαλλή¬ 
λους, επιμελητές δικαστηρίων, υποθηκοφύλακες και 
συμβολαιογράφους. Η διεκπεραίωση όλων των εργασιών 
που αφορούν τη διεξαγωγή προκαταρκτικής εξετάσεως 
για τη διαπίστωση συνδρομής λόγου άσκησης πειθαρχι¬ 
κής δίωξης κατά Προέδρων Πρωτοδικών, Πρωτοδικών, 
Παρέδρων και Ειρηνοδικών, η τήρηση όλων των βιβλίων 
που σχετίζονται με τις άνω εργασίες (βιβλίου εισαγομέ- 
νων πειθαρχικών αγωγών, δημοσιεύσεως αποφάσεων, 
αρχείου δικογραφιών, εμπιστευτικού πρωτοκόλλου κατα- 
χώρησης καταγγελιών κατά δικαστικών λειτουργών, 
ασκουμένων πειθαρχικών διώξεων, αποφάσεων συμβου¬ 
λίων κ.λπ.). Η τήρηση της σχετικής αλληλογραφίας και η 
αποστολή αντιγράφων αποφάσεων στις αρμόδιες υπηρε¬ 
σίες, η διεκπεραίωση των εργασιών επιθεώρησης των 
Πρωτοδικείων καιτων Γ ραμματειών, η καθαρογραφήτων 
εκθέσεων και η σχετική αλληλογραφία. Στο γραφείο αυτό 
θα υπηρετούν πέντε (5) δικαστικοί υπάλληλοι. 

3ο ΤΜΗΜΑ ΠΟΛΙΤΙΚΩΝ ΕΔΡΩΝ 
Στο τμήμα αυτό υπάγεται η εκτέλεση των καθηκόντων 
των γραμματέων της έδρας των Πολιτικών Τμημάτωντου 
Εφετείου. Ειδικότερα υπάγεται η κατάρτιση των φακέλων 
των Πολιτικών υποθέσεων, η παραλαβή των προτάσεων 
της προσθήκης και της αντίκρουσης και των εγγράφων 
των διαδίκων, η συμμετοχή στη σύνθεση των Πολιτικών 
Τμημάτων κατά τις δικασίμους, η σύνταξη των πρακτικών 


συνεδριάσεως και η καταχώριση στο πινάκιο των υποθέ¬ 
σεων που αναβάλλονται. Η παράδοση των φακέλων των 
δικογραφιών στους Προέδρους των Τμημάτων και στους 
οριζομένους από αυτούς εισηγητές των υποθέσεων, η τή¬ 
ρηση και ενημέρωση του βιβλίου εισηγητών, καθώς και 
κάθε εργασία σχετική με την πρόσκληση των πληρεξου¬ 
σίων δικηγόρων για τη συμπλήρωση τυπικών ελλείψεων 
(άρθρ. 227 ΚΠολΔ). Στο τμήμα αυτό θα υπηρετούν δεκα¬ 
οχτώ (18) δικαστικοί υπάλληλοι. 

4ο ΤΜΗΜΑ ΠΡΟΣΔΙΟΡΙΣΜΟΥ ΠΟΛΙΤΙΚΩΝ ΥΠΟΘΕΣΕΩΝ 
Στο τμήμα αυτό υπάγεται ο προσδιορισμός δικασίμων 
για τις πολιτικές υποθέσεις, η κατάρτιση των πινακίων, η έκ¬ 
δοση αντιγράφων των δικογράφων των ενδίκων μέσων κα¬ 
τά πολιτικών αποφάσεων, η καταχώρηση στο πρωτόκολλο, 
η ευρετηρίαση καιη τήρηση των σχετικών βιβλίων. Στο τμή¬ 
μα αυτό θα υπηρετούν εννέα (9) δικαστικοί υπάλληλοι. 

5ο ΤΜΗΜΑ ΠΟΙΝΙΚΟ - Μ.Ο.Ε. - ΠΕΝΤΑΜΕΛΩΝ ΕΦΕΤΕΙ- 
ΩΝ - ΤΡΙΜΕΛΩΝ ΕΦΕΤΕΙΩΝ ΚΑΚΟΥΡΓΗΜΑΤΩΝ 
Στο τμήμα αυτό υπάγεται η εκτέλεση των καθηκόντων 
των γραμματέων της έδρας, του Μικτού Ορκωτού Εφετεί¬ 
ου, του Πενταμελούς Εφετείου και του Τριμελούς Εφετεί¬ 
ου Κακουργημάτων, και ειδικότερα η συμμετοχή τους στη 
σύνθεση των ποινικών δικαστηρίων, η σύνταξη των πρα¬ 
κτικών και η καθαρογραφή των αποφάσεων, η δημοσίευ¬ 
ση των αποφάσεων του Μ.Ο.Ε. και η διακίνηση των δικο¬ 
γραφιών του, η έκδοση αντιγράφων και αποσπασμάτων 
των αποφάσεων και των εγγράφων που αφορούν τα πα¬ 
ραπάνω ποινικά δικαστήρια, η συμπλήρωση καταστάσεως 
αναβλητικών αποφάσεων, η καταχώρηση των αποφάσεων 
των δικαστηρίων σε ειδικό βιβλίο, η παράδοση των δικο¬ 
γραφιών στους δικαστές για τη σύνταξη των σκεπτικών, η 
διατήρηση προσωρινού αρχείου μέχρι την αποστολή των 
δικογραφιών στην Εισαγγελία Εφετών και των αποφάσε¬ 
ων στο αρχείο του Εφετείου, η συγκέντρωση και ταξινό¬ 
μηση των αποφάσεων, η μέριμνα για τη βιβλιοδέτησή 
τους, η αποστολή των τόμων στο αρχείο για την αρχειοθέ¬ 
τηση. Στο τμήμα αυτό θα υπηρετούν τριάντα δύο (32) δι¬ 
καστικοί υπάλληλοι και δύο (2) επιμελητές δικαστηρίων. 
6ο ΤΜΗΜΑ ΠΟΙΝΙΚΟ - ΤΡΙΜΕΛΩΝ ΕΦΕΤΕΙΩΝ ΠΛΗΜΜΕ¬ 
ΛΗΜΑΤΩΝ - ΤΡΙΜΕΛΩΝ ΕΦΕΤΕΙΩΝ ΑΝΗΛΙΚΩΝ 
Στο τμήμα αυτό υπάγεται η εκτέλεση των καθηκόντων 
των γραμματέων της έδρας των Τριμελών Εφετείων 
Πλημμελημάτων και του Εφετείου Ανηλίκων όπως ορίζο¬ 
νται αμέσως παραπάνω. Σ’ αυτά περιλαμβάνονται η σύ¬ 
νταξη των πρακτικών και η καθαρογραφή των αποφάσε¬ 
ων, η έκδοση αντιγράφων και αποσπασμάτων των απο¬ 
φάσεων και των εγγράφων που αφορούν τα παραπάνω 
ποινικά δικαστήρια, η συμπλήρωση καταστάσεως ανα¬ 
βλητικών αποφάσεων, η παράδοση των δικογραφιών 
στους δικαστές για τη σύνταξη των σκεπτικών, η διατή¬ 
ρηση προσωρινού αρχείου μέχρι την αποστολή των δικο¬ 
γραφιών στην Εισαγγελία Εφετών και των αποφάσεων 
στο αρχείο του Εφετείου. Στο τμήμα αυτό θα υπηρετούν 
τριάντα τέσσερις (34) δικαστικοί υπάλληλοι και δύο (2) 
επιμελητές δικαστηρίων. 

7ο ΤΜΗΜΑ ΔΗΜΟΣΙΕΥΣΗΣ - ΕΚΚΑΘΑΡΙΣΗΣ - ΠΟΙΝΙ¬ 
ΚΟΥ ΜΗΤΡΩΟΥ - ΠΟΙΝΙΚΩΝ ΕΝΔΙΚΩΝ ΜΕΣΩΝ 
Στο τμήμα αυτό υπάγεται η τήρηση του βιβλίου δημοσι¬ 
εύσεως αποφάσεων και διακινήσεως των ποινικών δικο¬ 
γραφιών, πλην Μ.Ο.Ε., η μηχανογραφική καταχώριση των 
αποφάσεων σε ειδικό βιβλίο, η απόδοση εγγυήσεων και η 
έκδοση πιστοποιητικών αμετακλήτου, τα ποινικά ένδικα μέ¬ 
σα (εφέσεις, αναιρέσεις, αιτήσεις ακυρώσεων). Η έκδοση 
επειγόντων αποσπασμάτων και αντιγράφων, η εκκαθάριση 

τωνχρηματικώνποινώνκαιτωνστερητικώντης ελευθερίας 
ποινών που μετατρέπονται σε χρηματικές, η βεβαίωση 
χρηματικών ποινών, εξόδων και προστίμων λιπομαρτύρων 
στα αρμόδια δημόσια ταμεία (σύνταξη αναλυτικών και συ¬ 
γκεντρωτικών καταστάσεων), η σύνταξη φύλλων έκπτω¬ 
σης για επιστροφή καταβληθέντων χρηματικών ποσών 
ύστερα από αναίρεση, αθώωση κατ’ έφεση, μείωση ποινής, 
ανάκληση λιπομαρτυρίας κ.λπ. Η τήρηση ειδικού βιβλίου 
για τις ως άνω πράξεις, η σύνταξη δελτίων ποινικού μη¬ 
τρώου και στατιστικών δελτίων καταδικαζομένων, η τήρη¬ 
ση πρωτοκόλλου συντασσομένων δελτίων, η υποβολή των 
δελτίων ποινικού μητρώου στις αρμόδιες Εισαγγελίες, με¬ 
τά από έλεγχο για το αμετάκλητο των αποφάσεων, η σχετι¬ 
κή αλληλογραφία και η άσκηση των ενδίκων μέσων κατά 
των αποφάσεων των ποινικών δικαστηρίων, η τήρηση της 
αλληλογραφίας μετις φυλακές και άλλες υπηρεσίες και γε¬ 
νικά η παροχή πληροφοριών σχετικά με τη δημοσίευση, εκ¬ 
καθάριση, βεβαίωση και το ποινικό μητρώο. Το Τμήμα αυ¬ 
τό θα εξακολουθήσει να λειτουργεί μηχανογραφικά, όσο 
αφορά τη δημοσίευση των ποινικών αποφάσεων καιτην εκ¬ 
καθάριση με προοπτική να περιλάβει μηχανογραφικά το 
ποινικό μητρώο και τα ποινικά ένδικα μέσα. Το Τμήμα αυτό 
θα έχει επιπλέον τη δυνατότητα για οη Νπθ πληροφόρηση 
με ενδιαφερομένους φορείς, όπως Δικ. Συλλόγους κλπ. 
Στο τμήμα αυτό θα υπηρετούν δώδεκα (12) δικαστικοί 
υπάλληλοι και δύο (2) επιμελητές δικαστηρίων. 

8ο ΤΜΗΜΑ ΔΗΜΟΣΙΕΥΣΗΣ-ΣΤΑΤΙΣΤΙΚΗΣ ΚΑΙ ΠΟΛΙΤΙ¬ 
ΚΩΝ ΕΝΔΙΚΩΝ ΜΕΣΩΝ 

Στο τμήμα αυτό υπάγεται η δημοσίευση των πολιτικών 
αποφάσεων, η ευρετηρίαση αυτών, η ενημέρωση του βι¬ 
βλίου εισηγητών και η εκτέλεση κάθε συναφούς προς τις 
ανωτέρω ενέργειες εργασίας. Η σύνταξη μηνιαίων πινά¬ 
κων πολιτικών και ποινικών αποφάσεων, η σύνταξη μηνι¬ 
αίων καταστάσεων με την εργασία και την εκκρεμότητα 
που εμφανίζει ο κάθε δικαστής, καθώς και καταστάσεων 
του ποινικού τμήματος, η συγκέντρωση και ο έλεγχος των 
στατιστικών δελτίων και η αποστολή τους στην αρμόδια 
στατιστική υπηρεσία, η συγκέντρωση των απαραίτητων 
στοιχείων για τη διευκόλυνση της επιθεώρησης και η σύ¬ 
νταξη των ατομικών δελτίων των δικαστών, που αποστέλ- 
λονται στον επιθεωρητή. Η άσκηση των ενδίκων μέσων 
κατά πολιτικών αποφάσεων, η τήρηση του βιβλίου ενδί¬ 
κων μέσων, η σύνταξη εκθέσεων παραιτήσεως από ένδι¬ 
κα μέσα, η χορήγηση αντιγράφων και πιστοποιητικών. Η 
σύνταξη έκθεσης όρκισης πραγματογνωμόνων και διορι¬ 
σμού τεχνικών συμβούλων, η σύνταξη έκθεσης κατάθε¬ 
σης πραγματογνωμοσύνης και η χορήγηση αντιγράφων, 
η καθαρογραφή των πράξεων επί αιτήσεων προτίμησης 
υποθέσεων για εκδίκασή τους κατά τη διάρκεια των δικα¬ 
στικών διακοπών, η καθαρογραφή των πράξεων Προέ¬ 
δρου και Εισηγητών για αντικατάσταση πραγματογνώμο- 
να, παράταση ή σύντμηση προθεσμιών διεξαγωγής απο¬ 
δείξεων και κάθε άλλη συναφής εργασία. Επίσης η 
παραλαβή των δικογραφιών και των σχεδίων των αποφά¬ 
σεων που αφορούν το Μεταβατικό Εφετείο Χαλκίδας και 
προώθησή τους στη Χαλκίδα για δημοσίευση και καθα- 
ρογραφή στο εκεί δικαστικό κατάστημα. Στο τμήμα αυτό 
θα υπηρετούν οκτώ (8) δικαστικοί υπάλληλοι. 

9ο ΤΜΗΜΑ ΒΟΥΛΕΥΜΑΤΩΝ 

Στο τμήμα αυτό υπάγεται η μέριμνα για την έκδοση βου¬ 
λευμάτων του Συμβουλίου Εφετών, η καταχώρηση εισερ¬ 
χομένων εισαγγελικών προτάσεων προς έκδοση βουλευ¬ 
μάτων, η καθαρογραφή και δημοσίευση των βουλευμάτων 
και η επανυβολή των δικογραφιών στην Εισαγγελία Εφετών 


με αντίγραφα βουλευμάτων, η διεκπεραίωση των εισερχο¬ 
μένων δικογραφιών και η έκδοση διατάξεωντου Προέδρου 
του Ποινικού Τμήματος (καθαρογραφή, δημοσίευση κ.λπ.). 
Η διεκπεραίωση της διαδικασίας της έκδοσης και δικαστι¬ 
κής συνδρομής, η άσκηση ενδίκων μέσων κατά βουλευμά¬ 
των και η έκδοση πιστοποιητικών για το αμετάκλητο αυτών. 
Η σύνταξη του ετησίου καταλόγου ενόρκωντου Μικτού Ορ¬ 
κωτού Εφετείου Αθηνών, του μηνιαίου καταλόγου και του 
καταλόγου κλήρωσηςτωνενόρκων, οιπροσφυγές κατάτης 
απευθείας κλήσεως (άρθρ. 322 παρ. 3 Κ.ΠοινΔ), η σύνταξη 
πρακτικών αυτοπροσώπων εμφανίσεων ενώπιον του Συμ¬ 
βουλίου, η καθαρογραφή των απαιτουμένων εγγράφων, η 
μεταρρύθμιση του πίνακατωνπραγματογνωμόνων καιητή- 
ρηση των σχετικών βιβλίων. Στο τμήμα αυτό θα υπηρετούν 
δεκαεπτά (17) δικαστικοί υπάλληλοι. 

10ο ΤΜΗΜΑ ΛΟΓΙΣΤΗΡΙΟΥ 

Στο τμήμα αυτό υπάγεται η μισθοδοσία των δικαστών, 
δικαστικών υπαλλήλων και του λοιπού προσωπικού, η τή¬ 
ρηση του μητρώου μισθοδοσίας και η ενημέρωσή του με 
τις υπηρεσιακές και οικογενειακές μεταβολές για τη χο¬ 
ρήγηση επιδομάτων κλπ., η σύνταξη μισθοδοτικών κατα¬ 
στάσεων, η χορήγηση πιστοποιητικών ως προς τις απο¬ 
δοχές, η σύνταξη κάθε έτος των βεβαιώσεων αποδοχών 
για την υποβολή της δηλώσεως φορολογίας εισοδήμα¬ 
τος, τη σύνταξη των καταστάσεων και λοιπών δικαιολο- 
γητικών για αποζημίωση εκτός έδρας και αποζημίωση για 
υπερωριακή εργασία και η παρακολούθηση λειτουργίας 
του ηλεκτρονικού υπολογιστή για τα δεδομένα του λογι¬ 
στηρίου. Στο τμήμα αυτό θα υπηρετούν οκτώ (8) δικαστι¬ 
κοί υπάλληλοι. 

11ο ΤΜΗΜΑ ΚΑΘΑΡΟΓΡΑΦΗΣ ΠΟΛΙΤΙΚΩΝ ΑΠΟΦΑΣΕΩΝ 

Στο τμήμα αυτό υπάγεται η παραλαβή των σχετικών δι¬ 
κογραφιών από το Τμήμα Δημοσίευσης, ο έλεγχος για την 
ύπαρξη των σχεδίων αποφάσεως και η καταχώρηση στα 
βιβλία κινήσεως, η καθαρογραφή των αποφάσεων και 
χρέωση αυτών στα βιβλία δακτυλογράφων, η παραλαβή 
των δικογραφιών και των αποφάσεων καθαρογραμμέ¬ 
νων, η χρέωση στα βιβλία αποφάσεων και η αρχειοθέτη¬ 
ση των δικογραφιών. Η προώθηση και διανομή των καθα¬ 
ρογραμμένων αποφάσεων και πρακτικών στις θυρίδες 
των εισηγητών για θεώρηση και στη συνέχεια η παράδο¬ 
ση αυτών στα γραφεία των Προέδρων των τμημάτων για 
υπογραφή. Η ενημέρωση των βιβλίων κινήσεως καιηπρο- 
ώθηση των αποφάσεων στους γραμματείς της έδρας, η 
παραλαβή από αυτούς των αποφάσεων, η ενημέρωση 
των βιβλίων και η προσωρινή αρχειοθέτηση των αποφά¬ 
σεων σε φακέλους. Η τήρηση βιβλίων κινήσεως αποφά¬ 
σεων και δικογραφιών για ενημέρωση διαδίκων και πλη¬ 
ρεξουσίων δικηγόρων. Η έκδοση απογράφων, πιστοποιη¬ 
τικών και υπηρεσιακών βεβαιώσεων, η τήρηση 
αλληλογραφίας με διάφορες υπηρεσίες. Η παράδοση 
αντιγράφων αποφάσεων, η προετοιμασία και η παράδο¬ 
ση αντιγράφων αποφάσεων στον Επιθεωρητή-Αρεοπαγί- 
τη. Ο έλεγχος των πρωτοτύπων των αποφάσεων και των 
πρακτικών και η προώθηση αυτών για βιβλιοδεσία. Ο 
έλεγχος, η ταξινόμηση των δικογραφιών σε δέματα και η 
αποστολή τους στο Γενικό Αρχείο του Εφετείου. Επίσης η 
παράδοση φωτοτυπικού αντιγράφου του σχεδίου των πο¬ 
λιτικών αποφάσεων στους πληρεξούσιους δικηγόρους, η 
επικύρωση των αντιγράφων των αποφάσεων και των σχε¬ 
τικών, καθώς επίσης η προώθηση των δικογραφιών και 
αποφάσεων του Μεταβατικού Εφετείου Χαλκίδας για θε¬ 
ώρηση στον εισηγητή, υπογραφή από τον Πρόεδρο και 
αποστολή στη Χαλκίδα για την αρχειοθέτησή τους στο 

εκεί δικαστικό κατάστημα. Στο τμήμα αυτό θα υπηρετούν 
τριάντα τρεις (33) δικαστικοί υπάλληλοι. 

12ο ΤΜΗΜΑ ΓΕΝΙΚΟΥ ΑΡΧΕΙΟΥ 

Στο τμήμα αυτό υπάγεται η αρχειοθέτηση των πολιτικών 
και ποινικών δικογραφιών, των πολιτικών και ποινικών απο¬ 
φάσεων και των βουλευμάτων, η έκδοση αντιγράφων και 
απογράφων, η χορήγηση βεβαιώσεως για το αμετάκλητο 
των αποφάσεων, καθώς και των σχετικών πιστοποιητικών, 
η απόδοση γραμματίων για τέλη ερημοδικίας με σύνταξη 
εκθέσεως κλπ., η διεκπεραίωση της σχετικής αλληλογρα¬ 
φίας και η τήρηση των σχετικών βιβλίων. Στο τμήμα αυτό 
θα υπηρετούν δεκαοκτώ (18) δικαστικοί υπάλληλοι. 

13ο ΤΜΗΜΑ ΜΕΘΟΔΩΝ ΟΡΓΑΝΩΣΕΩΣ 
ΚΑΙ ΠΛΗΡΟΦΟΡΙΚΗΣ 

Στην αρμοδιότητα του τμήματος αυτού θα υπάγεται: 

Η εφαρμογή σύγχρονων μεθόδων και συστημάτων 
πληροφορικής για την καλύτερη οργάνωση και λει¬ 
τουργία των υπηρεσιών του Εφετείου. Η μέριμνα για τη 
συγκέντρωση και αξιολόγηση των στατιστικών στοιχεί¬ 
ων και προτάσεων. Η απλούστευση των διαδικασιών για 
την πάταξη της γραφειοκρατίας. Η παρακολούθηση και 
ο εκσυγχρονισμός των υπηρεσιακών εντύπων. Η εξυπη¬ 
ρέτηση του γραφείου νομολογίας όπως προβλέπεται 
να λειτουργεί σύμφωνα με το άρθρο 20 Ν. 1756/1988. 
Στο τμήμα αυτό υπηρετούν πέντε (5) δικαστικοί υπάλ¬ 
ληλοι. 

Άρθρο 19 

ΕΙΔΙΚΕΣ ΔΙΑΤΑΞΕΙΣ 

1. - Το Τριμελές Συμβούλιο Διεύθυνσης του Εφετείου 
μπορεί με πράξη του να αυξομειώνει τον αριθμό των δι¬ 
καστικών υπαλλήλων στα Τμήματα ανάλογα με τις ανά¬ 
γκες της Υπηρεσίας. 

2. - Ο Γραμματέας του Δικαστηρίου, εφόσον το επιβάλ¬ 
λουν ειδικές υπηρεσιακές ανάγκες, δύναται να αναθέτει 
προσωρινά σε υπάλληλο ή σε υπαλλήλους ορισμένου 
τμήματος την εκτέλεση εργασιών που ανήκουν στην αρ¬ 
μοδιότητα άλλου τμήματος, μετά από προηγούμενη 
έγκριση του Προέδρου του Τριμελούς Συμβουλίου Διεύ¬ 
θυνσης του Εφετείου Αθηνών. 

Άρθρο 20 

1 .-Απάτην έναρξη της ισχύοςτου Κανονισμού αυτού κα- 
ταργούνται οι Κανονισμοί Οργάνωσης και Λειτουργίας 
του Δικαστηρίου και της Γραμματείας του Δικαστηρίου 
που εγκρίθηκαν με όλες τις προηγούμενες αποφάσεις της 
Ολομέλειας του Εφετείου και κάθε άλλη διάταξη που ρυθ¬ 
μίζει διαφορετικά θέματα ρυθμιζόμενα με τον Κανονισμό 
αυτό. Δικάσιμοι, πολιτικές και ποινικές, στις οποίες έχουν 
προσδιορισθεί υποθέσεις εξακολουθούν να ισχύουν. 

2.- Η ισχύς του Κανονισμού αυτού αρχίζει απάτη δημο¬ 
σίευσή του στην Εφημερίδα της Κυβερνήσεως Δικάσιμοι 
πολιτικές και ποινικές στις οποίες έχουν προσδιορισθεί 
υποθέσεις εξακολουθούν να ισχύουν (Απόφαση Ολομέ¬ 
λειας Αρείου Πάγου 3/2005). 

Ο Πρόεδρος Ο Γ ραμματέας 

ΧΑΡΙΔΗΜΟΣ ΠΑΠΑΔΑΚΗΣ ΠΑΡΑΣΚΕΥΑΣ ΣΤΑΜΑΤΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2005 

Με εντολή Υπουργού 
Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 


Αριθ. 95741 (4) 

Τροποποίηση του Κανονισμού Εσωτερικής Υπηρεσίας 
του Εφετείου Αιγαίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα- 
φος2του άρθρου 17του Ν. 1756/1988 εκ νέου μετηνπα- 
ράγραφο 4του άρθρου 3του Ν. 2479/1997, 

β) του άρθρου 25 παρ. 3περ. ατού Ν. 2812/2000 (Α'67), 

γ) του άρθρου 29Ατου Ν. 1558/1985 (Α' 137) όπωςπροσε- 
τέθηκε με το άρθρο 27του Ν. 2081/1992 (ΑΊ54) και τροπο¬ 
ποιήθηκαν με το άρθρο 1 παρ. 2α του Ν. 2469/1997 (Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Την αριθ. 56568/28.5.2004 απόφαση του Υπουργού 
Δικαιοσύνης (ΦΕΚ842/τ. Β'/8.6.2004). 

4. Το υπ’ αριθμ. 1/1.2.2005 έγγραφο του Εφετείου Αι¬ 
γαίου, αποφασίζουμε: 

Τη δημοσίευση στην Εφημερίδα της Κυβερνήσεως του 
Κανονισμού Εσωτερικής Υπηρεσίαςτου Εφετείου Αιγαίου, 
όπως διαμορφώθηκε με την υπ’ αριθμ. 1/2005 απόφαση 
της Ολομέλειαςτου Εφετείου Αιγαίου η οποία έχει ως εξής: 

Αποφασίζει την τροποποίηση του ισχύοντος Κανονι¬ 
σμού εσωτερικής Υπηρεσίας του Δικαστηρίου τούτου ως 
προς το αναφερόμενο στο σκεπτικό σημείο, και ορίζει ότι 
οσάκις το Δικαστήριο τούτο συνεδριάζει στη μεταβατική 
του έδρα στη Χίο, η εκδίκαση των κατ’ έφεση πλημ/των θα 
γίνεται ημέρα Τετάρτη και η εκδίκαση των πολιτικών υπο¬ 
θέσεων και κακουργημάτων αρμοδιότητας Τριμελούς 
Εφετείου ημέρα Πέμπτη. Και ότι η εφαρμογή της παρα¬ 
πάνω τροποποίησης θα αρχίσει από 12 Οκτωβρίου 2006. 

Κρίθηκε, αποφασίσθηκε στην Ερμούπολη Σύρου στις 
13 Ιανουάριου 2005 δημοσιεύθηκε στην Ερμούπολη Σύ¬ 
ρου στις 1 Φεβρουάριου 2005. 

Ο ΠΡΟΕΔΡΟΣ 
ΔΙΟΝΥΣΙΟΣ ΒΕΡΤΕΛΛΗΣ 
ΤΑ ΜΕΛΗ 

ΓΕΩΡΓΙΟΣ ΕΥΣΤΑΘΙΟΥ 
ΣΤΑΜΑΤΙΟΣ ΠΑΥΛΙΔΗΣ 
ΣΑΒΒΑΣ ΚΥΡΙΑΚΙΔΗΣ 
ΜΙΧΑΗΛ ΧΑΤΖΗΑΟΑΝΑΣΙΟΥ 
ΣΤΥΛΙΑΝΟΣ ΔΑΡΕΛΛΗΣ 

ΑΘΑΝΑΣΙΑ ΑΠΟΣΤΟΛΟΠΟΥΛΟΥ 
ΕΛΕΥΘΕΡΙΑ ΡΩΜΑ 
Η ΓΡΑΜΜΑΤΕΑΣ 
ΠΛΗΤΩ ΠΑΠΑΔΑΚΗ 

Ο εκπρόσωπος του Δικηγ. Συλλόγου Σύρου 
ΝΙΚΟΛΑΟΣ ΠΑΓΙΔΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2005 
Με εντολή Υπουργού 
Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




